ซื้อดีลกลางวันค่ะ อยากกินสเต็กแต่ไม่อยากกินไวน์ 
ขับรถไปจอดในที่จอดรถแล้วเดินขึ้นบันไดทะลุครัวหลังร้านมางงๆ
ตัวร้านเป็นทรงรีกระจกรอบตั้งโดดๆหน้าโรงแรม ที่นั่งไม่เยอะมาก
เข้าประเด็นอาหารเลยดีกว่า ในเซ็ตมีสลัดและขนมปังฝรั่งเศส
ผักกาดสดกรอบดี ขนมปังก็กรอบตามสไตล์ อุ่มมาใหม่ๆทานง่าย (ไม่ทันถ่ายรูป หิวเกิน)
กินเสร็จ รอเนื้อออ
เนื้อจะมาในถาด จุดไฟอุ่นไว้ข้างล่างให้ซอสปุดๆเล็กน้อยพองาม
สั่งแบบมีเดียม เนื้อมาสีไม่แดงเท่าไหร่ แต่ความนุ่มคือใช่ ทานกับซอสก็อร่อยแล้ว
ชุดนี้มีเฟรนช์ฟรายเติมไม่อั้นด้วย แต่มาเติมทีละช้า สรุปเติมทีละครึ่งจานสองรอบ เนื้อก็หมดแล้ว (ขนาดพยายามกินรอๆ) สงสัยทอดไม่ทัน
เครื่องดื่มที่นี่ให้เป็นน้ำผลไม้ปั่นชื่นใจ มีไอศครีมวานิลลาปิดท้ายด้วยลูกนึง